पाकिस्तान है कि अपनी नापाक हरकतों से बाज नहीं आ रहा है। रविवार को पाकिस्तान ने एक बार फिर से सीजफायर का उल्लंघन किया जिसमें आर्मी के एक कैप्टन समेत 4 भारतीय जवान शहीद हो गए। पाकिस्तानी रेंजर्स ने रजौरी डिस्ट्रिक्ट के तारकुंडी और भीमबेर गली सेक्टर में सुबह से शाम तक गोलीबारी की जिसमें उन्होंने कई बार भारतीय सेना की चौकियों को अपना निशाना बनाया। पाकिस्तान की तरफ से बार-बार हो रही गोलीबारी को लेकर केंद्र सरकार विपक्ष के निशाने पर है। इसी बीच शिवसेना ने भी पाकिस्तान की तरफ से हो रहे सीज़फायर उल्लंघन को लेकर बड़ा बयान दे दिया है।